TPIPL เตรียมซื้อหุ้น “บ.โรงกลั่นน้ำมัน ทีพีไอ” มูลค่าลงทุนรวม 620,000 บ.
TPIPL เตรียมซื้อหุ้น “บ.โรงกลั่นน้ำมัน ทีพีไอ” ผู้ดำเนินธุรกิจผลิตวัตถุ-เคมีภัณฑ์ชนิดต่างๆ จำนวน 99,995 หุ้น ราคาหุ้นละ 6.2003 บ. รวมมูลค่าเงินลงทุน 620,000 บ.
29 มิ.ย. 2558

บริษัท ทีพีไอ โพลีน จำกัด (มหาชน) หรือ TPIPL ระบุว่า ที่ประชุมคณะกรรมการบริษัทเมื่อวันที่ 26 มิ.ย.58 ได้มีมติอนุมัติให้บริษัทลงทุนซื้อหุ้นสามัญของบริษัท โรงกลั่นน้ำมัน ทีพีไอ (1997) จำกัด จำนวน 99,995 หุ้น ในราคาหุ้นละ 6.2003 บาท มูลค่าที่ตราไว้หุ้นละ 10 บาท
โดยมีมูลค่าตามบัญชีต่อหุ้น ณ วันที่ 31 ธ.ค. 57 เท่ากับ 6.33 บาท คิดเป็นมูลค่าเงินลงทุนรวม 620,000 บาท จากบริษัท เลียวไพรัตน์วิสาหกิจ จำกัด (มีกรรมการร่วมกัน) ซึ่งจัดเป็นบุคคลที่เกี่ยวโยงกัน โดยมีวัตถุประสงค์เพื่อเป็นการจัดโครงสร้างการถือหุ้นของบริษัท และบริษัทในเครือเพื่อรองรับการขยายธุรกิจ
ทั้งนี้ ภายหลังการลงทุนซื้อหุ้นสามัญดังกล่าว จะส่งผลให้บริษัทถือหุ้น 99.995% ของทุนจดทะเบียนชำระแล้วใน บริษัท โรงกลั่นน้ำมัน ทีพีไอ และจะส่งผลให้บริษัท โรงกล่ันน้ำมัน ทีพีไอ เปลี่ยนสถานะจากบริษัทที่เกี่ยวข้องเป็นบริษัทย่อยของบริษัท
อนึ่ง บริษัท โรงกลั่นน้่ำมัน ทีพีไอ (1997) จำกัด ดำเนินธุรกิจผลิตวัตถุ และเคมีภัณฑ์ชนิดต่างๆ (ปัจจับุนยังไม่ได้ดำเนินการ) ทุนจะทะเบียนชำระแล้ว 1,000,000 บาท